Η ασφάλειά σου και η ασφάλεια όλων των κατοίκων του κτιρίου, είναι ο πιο σημαντικός παράγοντας για τον οποίο αξίζει να συντηρείς και να φροντίζεις τον καυστήρα και τον λέβητα. Μερικές ακόμα συμβουλές που αξίζουν την προσοχή σου είναι:
Το λεβητοστάσιο πρέπει να είναι πάντα καθαρό και να μην υπάρχουν εκεί εύφλεκτα υλικά.
Η πόρτα πρέπει να παραμένει πάντα κλειστή και ο χώρος δεν πρέπει να χρησιμοποιείται σαν αποθήκη.
Φρόντισε για τον σωστό αερισμό του λεβητοστασίου.
Αν υπάρχουν εκτεθειμένα καλώδια / πίνακες ρεύματος, πρέπει να καλύπτονται με μονωτικά υλικά.
Όταν τα σπιράλ των καπναγωγών φθαρούν, πρέπει να αλλάξουν άμεσα.
Οι ανιχνευτές του συστήματος ασφαλείας πρέπει να λειτουργούν πάντα.
Και φυσικά, αν φοβάσαι ότι κάτι δεν λειτουργεί σωστά ή κάποιο μέτρο ασφαλείας δεν τηρείται, πρέπει να καλέσεις επαγγελματία για να το φτιάξει όσο πιο άμεσα γίνεται.